Eesti Vabariigi Ülemnõukogu Presiidiumi seadlus 10.05.1990


EESTI VABARIIGI ÜLEMNÕUKOGU PRESIIDIUMI SEADLUS
Riigi Teataja väljaandmise kohta

Eesti Vabariigi Ülemnõukogu Presiidium o t s u s t a b:

1. Anda alates 1990. а. 1. juulist välja Riigi Teataja ning lõpetada sellega seoses «Eesti NSV Ülemnõukogu ja Valitsuse Teataja» väljaandmine. Riigi Teataja on Eesti Vabariigi Ülemnõukogu ja Eesti Vabariigi Valitsuse ametlik väljaanne. Riigi Teatajas kuuluvad avaldamisele ka maakonna- ja vabariikliku linna volikogude normatiivaktid.

2. Teha Eesti Vabariigi Valitsusele ülesandeks lahendada Riigi Teataja väljaandmise ja levitamisega seotud organisatsioonilised ja majandusküsimused.

3. Asendada Eesti NSV 6. detsembri 1989. a. seaduse «Eesti Nõukogude Sotsialistliku Vabariigi Valitsuse kohta» paragrahvi 27 1. lõikes sõnad «Eesti NSV Teatajas» sõnadega «Riigi Teatajas».

4. Tunnistada 1. juulist 1990. a. kehtetuks Eesti NSV Ülemnõukogu Presiidiumi 16. novembri 1965. a. otsuse «Eesti NSV Ülemnõukogu ja Valitsuse Teataja väljaandmise kohta» punktid 1 ja 3.

Eesti Vabariigi Ülemnõukogu esimees A. RÜÜTEL
Tallinn, 10. mail 1990.

Märkused

Autoriõigused 
Tekst on avaldatud vastavalt Eesti "Autoriõiguse seadusele" (RT I, 16.06.2017, 8), mille § 5 punkt 3 kohaselt ei rakendada autoriõiguse seadust "õigusaktidele ja haldusdokumentidele (seadused, seadlused, määrused, põhimäärused, juhendid, käskkirjad) ning nende ametlikele tõlgetele".

Algallikas 

Õigusaktid